Diari Oficial de la Generalitat Valenciana


Sumari del DOGV 5473, del 20-03-2007 (2007/2994)

RESOLUCIÓ de 28 de febrer de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni bilateral de col·laboració entre l'Entitat Pública Empresarial Red.es i la Generalitat per a la posada en marxa del programa "Internet a l'Aula".
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2994


Data del document
:   28-02-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * administració central
    * política d'informació

Subscrit, després de la tramitació prèvia reglamentària, entre l'Entitat Pública Empresarial Red.es i la Generalitat, el 27 de novembre de 2006, un Conveni bilateral de col·laboració per a la posada en marxa del programa "Internet a l'Aula", i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0042/2007, i que figura com a annex d'esta resolució.
València, 28 de febrer de 2007.- El director general de Relacions amb les Corts i Secretariat del Govern: Antonio V. Peral Villar
CONVENI BILATERAL DE COL·LABORACIÓ ENTRE L'ENTITAT PÚBLICA EMPRESARIAL RED.ES I LA GENERALITAT PER A LA POSADA EN MARXA DEL PROGRAMA "INTERNET A L'AULA".
València, 27 de novembre de 2006
REUNITS
D'una part, l'Hble. Sr. Alejandro Font de Mora Turón, conseller de Cultura, Educació i Esport de la Generalitat, autoritzat per a la firma del present conveni per acord del Consell del dia 24 de novembre de 2006.
I d'una altra part, el Sr. Francisco Ros Perán, secretari d'Estat de Telecomunicacions i per a la Societat de la Informació, com a president de l'entitat pública empresarial Red.es, en virtut del Reial Decret 988/2004, de 30 d'abril, i del Reial Decret 164/2002, de 8 de febrer.
La Generalitat i Red.es podran ser denominades, individualment, "la part" i, de forma conjunta, "les parts".
Ambdós parts es reconeixen la capacitat jurídica necessària per a subscriure el present conveni, i en virtut d'això
EXPOSEN
PRIMER. Que el 20 d'abril de 2005 el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es van subscriure el Conveni marc de col·laboració per a la posada en marxa del programa "Internet a l'Aula", publicat per resolució de 22 d'abril de 2005 en el BOE de 13 de maig de 2005 (en avant, "conveni marc de col·laboració").
SEGON. Que en l'estipulació segona del conveni marc de col·laboració s'establix que "les Administracions educatives de les comunitats autònomes que ho desitgen podran participar en el desenrotllament de les accions previstes en el present conveni assumint els drets i les obligacions que els corresponguen en els termes i condicions que este disposa, per mitjà de la subscripció de convenis específics, que figuraran com a addendes a este conveni marc".
TERCER. Que Red.es, entitat pública empresarial adscrita a la Secretaria d'Estat de Telecomunicacions i per a la Societat de la Informació, té encomanada la gestió d'actuacions compreses en el programa "Internet a l'Aula", inclosa la gestió dels fons comunitaris previstos per a estos fins en el programa operatiu FEDER Societat de la Informació, d'acord amb l'article 3 del Reial Decret 164/2002, de 8 de febrer, pel qual s'aprova l'Estatut de l'entitat pública empresarial Red.es.
QUART. Que el 15 d'abril de 2002 els llavors ministeris d'Educació, Cultura i Esport i de Ciència i Tecnologia van subscriure el Conveni marc de col·laboració per a la posada en marxa del programa "Internet a l'Escola".
QUINT. Que les parts entenen que la consecució dels objectius fixats en el programa "Internet a l'Escola" (tant pel que fa a la millora de les infraestructures com a la formació del professorat en TIC i la posada a disposició de la comunitat educativa de materials educatius digitals de qualitat) ha contribuït a la millora significativa de l'estat de la societat de la informació als centres educatius i, per tant, és necessari, d'una banda, reforçar estes actuacions i, d'una altra, impulsar totes aquelles que facen possible que les TIC formen part dels hàbits, usos, costums i mètodes quotidians de la comunitat educativa.
SEXT. Que la Generalitat ha dut a terme diferents iniciatives per a dotar de connectivitat i equipament els seus centres escolars i per a oferir servicis d'ús efectiu de les infraestructures instal·lades, i que la situació actual dels dits centres, en relació amb tals actuacions, apareix reflectida en el document que, sota la rúbrica "Punt de partida", figura com a annex I del present conveni de col·laboració.
SÈPTIM. Que les solucions que acorden les parts per a la posada en marxa que han d'adoptar-se en la Generalitat, prenent com a punt de partida les solucions adoptades en les iniciatives referides en l'expositiu sext anterior, apareixen descrites en el document que apareix com a annex II del present conveni de col·laboració sota la rúbrica "Solució proposada".
OCTAU. Que les actuacions que és necessari executar en la Comunitat Valenciana, van encaminades a complir els objectius del programa "Internet a l'Aula", que apareixen referits en el document que figura com a annex III del conveni de col·laboració sota la rúbrica "Seguiment de les actuacions".
Segons tot això que han exposat anteriorment, la Generalitat i Red.es acorden subscriure el present conveni de col·laboració (en avant, "conveni bilateral") a fi de dur a terme les actuacions referides en l'expositiu octau anterior d'acord amb les següents
CLÀUSULES
Primera. Objecte
L'objecte del present conveni bilateral és l'execució a la Comunitat Valenciana de les actuacions del programa "Internet a l'Aula" que li corresponen a Red.es d'acord amb el conveni marc de col·laboració per a aconseguir l'ús efectiu de les noves tecnologies en els centres educatius de la Comunitat Valenciana.
Segona. Actuacions a realitzar
1. Actuacions en infraestructura bàsica dels centres.
La Generalitat i Red.es podran completar les actuacions previstes en el conveni bilateral per al desenrotllament del programa "Internet a l'Escola", firmat el 3 d'octubre de 2003, impulsant les accions oportunes encaminades a completar la dotació dels centres educatius de connectivitat a Internet en banda ampla, així com de l'equipament multimèdia necessari per a facilitar als alumnes i personal docent la connexió a la xarxa en condicions apropiades.
Les parts dotaran els centres participants d'equipament informàtic, xarxes d'àrea local i connectivitat per a l'accés a Internet amb banda ampla.
2. Actuacions per a la dotació d'infraestructura necessària per a la informatització de les aules, dels centres de formació del professorat i el desenrotllament d'estratègies d'inclusió digital.
La Generalitat i Red.es impulsaran les accions oportunes encaminades a avançar en la informatització de les aules de centres educatius en condicions apropiades per mitjà d'equipament informàtic i de xarxa que permeta l'adaptació de la tecnologia a models pedagògics i pràctiques didàctiques flexibles, promovent la mobilitat a través de l'ús d'elements com terminals portàtils, xarxes d'àrea local sense fil, pissarres digitals interactives i projectors, entre altres.
En particular, i a causa del seu caràcter demostratiu, s'equiparan adequadament tots els centres de formació de professors.
Així mateix, es duran a terme accions que potencien una política d'inclusió digital per a tots els integrants de la comunitat educativa garantint la disponibilitat de solucions tecnològiques entre els col·lectius amb més risc de marginació.
3. Servicis de suport tècnic
La Generalitat durà a terme les actuacions necessàries per a assegurar el grau de suport i el manteniment adequats que permeten aconseguir un nivell òptim de rendiment de la infraestructura instal·lada en els centres educatius en el marc d'este conveni. A l'efecte, la Comunitat Valenciana podrà realitzar les dites activitats directament o fent ús dels servicis de CAU (Centre d'Atenció a Usuaris), COM (Centre d'Operacions i Manteniment) i manteniment in situ que Red.es posa a la seua disposició.
4. Foment de l'elaboració, difusió i utilització de materials didàctics digitals per a la comunitat educativa i actuacions dirigides a la capacitació de docents i assessors de formació de professors.
La Generalitat i Red.es, en estreta col·laboració amb el Ministeri d'Educació i Ciència, duran a terme conjuntament actuacions dirigides a fomentar la disponibilitat i l'elaboració de materials didàctics digitals i actuacions dirigides a la capacitació dels docents i dels assessors de formació dels professors.
Amb l'objectiu de potenciar la utilització de les dos llengües oficials de la Comunitat Valenciana en l'ús de les noves tecnologies, els materials didàctics digitals s'hauran d'elaborar tant en valencià com en castellà.
Dins d'este marc de col·laboració, i quant als materials didàctics digitals, es duran a terme actuacions relacionades amb la valoració de continguts existents en la xarxa d'acord amb criteris educatius operatius i amb la catalogació dels materials disponibles afavorint-ne la indexació i busca. Així mateix, es definiran metodologies i sistemes de treball que servisquen de referència als grups multidisciplinaris que duguen a terme l'elaboració de continguts de qualitat i impulsaran la creació de continguts per part del sector públic i privat a partir de models i criteris de referència provats, que faciliten i fomenten el seu ús per part de la comunitat educativa.
A més, estos materials didàctics digitals seran compatibles amb la distribució LliureX i el portal educatiu EscolaLliureX, per a suport al desenrotllament del currículum dels distints nivells, àrees i matèries de l'ensenyança en nivells anteriors a la universitat.
Les actuacions de formació aniran dirigides a formar, tant tecnològicament com metodològicament, els professionals de l'ensenyament en un procés de formació de caràcter continuat i basat principalment en els nous entorns formatius que oferixen les ferramentes d'aprenentatge en línia. Les actuacions de formació fomentaran les activitats d'experimentació i avaluació a l'aula, facilitant així l'increment de l'ús pedagògic de les TIC i el millor coneixement de la seua incidència en els processos educatius.
En concret, estes actuacions de formació comprendran la formació dels equips directius en ferramentes de gestió, la formació dels futurs formadors, la formació en EscolaLliureX (portal educatiu valencià), la formació en la distribució LliureX i en el programari lliure en general així com aquelles altres accions de formació proposades al llarg de la vida del present conveni.
Així mateix, les actuacions de formació del professorat, liderades per les administracions educatives, es recolzaran en els centres de formació de professors de la Generalitat per a ampliar el seu impacte.
5. Actuacions per a fomentar l'ús i la posada a disposició d'aplicacions i recursos informàtics dirigits a l'àmbit educatiu.
Red.es juntament amb la Generalitat impulsarà, a través de l'Oficina Gestora de Projectes i davall la supervisió del Ministeri d'Indústria, Turisme i Comerç i amb l'assessorament del Ministeri d'Educació i Ciència, la implantació i l'ús en els centres d'aplicacions informàtiques educatives dirigides a facilitar les tasques d'ensenyament i aprenentatge, a millorar els sistemes d'organització dels centres educatius i de gestió dels recursos i a facilitar la comunicació entre diferents membres de la comunitat educativa. Per a això, es duran a terme actuacions dirigides a potenciar l'ús de les aplicacions actualment existents i a identificar les necessitats d'altres aplicacions, desenrotllant accions formatives dirigides a generar comunitats d'usuari.
La Generalitat participarà en l'Oficina Gestora amb l'assistència d'experts que contribuïsquen a orientar les seues actuacions i participarà igualment en les comissions tècniques de coordinació previstes en l'apartat 7 de la clàusula quarta del conveni marc de col·laboració.
En el procés de fomentar l'ús i posada a disposició d'aplicacions i recursos informàtics, la Generalitat realitzarà les actuacions necessàries per a l'avaluació de la qualitat educativa valenciana quant a l'aplicació i adopció de noves tecnologies d'informació i comunicació.
6. Suport metodològic per a la comunitat educativa.
La Generalitat realitzarà les actuacions necessàries per a assegurar el suport metodològic a docents i/o centres educatius, i potenciarà tots aquells agents mediadors i dinamitzadors essencials per a l'ús eficaç de les TIC en el context escolar.
A este efecte, la Generalitat podrà usar els servicis que el Ministeri d'Educació i Ciència i Red.es posaran a disposició de les comunitats a fi d'orientar les actuacions de suport als docents en l'ús didàctic de les TIC.
7. Seguiment i avaluació de la implantació de la Societat de la Informació en els centres educatius.
La Generalitat, el Ministeri d'Educació i Ciència i Red.es realitzaran les actuacions que permeten conéixer una imatge fidel de l'estat d'implantació de les TIC en el sistema educatiu espanyol. En este sentit, les parts duran a terme els estudis quantitatius i qualitatius necessaris per a obtindre la dita informació. Estos estudis hauran de considerar els aspectes relatius tant a la disposició com a l'ús que es fa en els centres de l'equipament TIC i quantificar la disposició i ús de continguts educatius digitals de qualitat i les accions formatives dutes a terme.
Com a primera fase de realització dels dits estudis la Generalitat omplirà els annexos I i III del present conveni la Generalitat actualitzarà estos annexos de forma periòdica en la forma i terminis que establisca la Comissió de Seguiment descrita en la clàusula onzena del present conveni.
8. Telecentres a les escoles
La Conselleria de Cultura, Educació i Esport en coordinació amb la Conselleria d'Infraestructures per mediació de la Secretaria Autonòmica de Telecomunicacions i Societat de la Informació i Red.es realitzaran les actuacions necessàries per a impulsar la participació de les famílies en el procés educatiu a través de les noves tecnologies per mitjà de la instal·lació de telecentres en els centres educatius que seran posats a disposició de les famílies dels alumnes.
Així mateix, es coordinaran estes actuacions amb altres projectes de la Generalitat com ara Internauta, Dissemina i semblants.
L'actuació s'acompanyarà d'altres iniciatives que, impulsades per Red.es, el Ministeri d'Educació i Ciència i les comunitats autònomes, contribuïsquen a la seua eficàcia.
9. Actuacions de convergència.
El programa "Internet a l'Aula" contempla una sèrie d'actuacions que es consideren estratègiques per a la implantació efectiva de la societat de la informació en l'educació, salvaguardant els criteris de cohesió territorial, no-discriminació, igualtat d'oportunitats i innovació, aprofitant l'avantatge de l'agregació de la demanda a escala estatal.
Es consideraran especialment rellevants les accions destinades a la compensació de desigualtats derivades de diferències d'origen social, geogràfic o de qualsevol altra causa i a les discapacitats patides pels alumnes.
La Generalitat i Red.es, en el marc del present conveni de col·laboració, realitzaran actuacions destinades a dotar de connexió a Internet de banda ampla els centres educatius de qualsevol nivell i especificitat, així com totes les aules disperses en el territori de l'Estat. Així mateix, dotaran de solucions de maquinari i programari adaptades a alumnes amb algun tipus de discapacitat.
Així mateix es consideren actuacions de convergència totes aquelles actuacions destinades a la convivència escolar.
Tercera. Inversions
La inversió total a realitzar a la Comunitat Valenciana en les actuacions del programa "Internet a l'Aula" objecte del present conveni de col·laboració és de 30.497.294 euros.
3.1. L'import que ha d'invertir la Generalitat, per mitjà del pressupost de la Conselleria de Cultura, Educació i Esport i de l'empresa pública CIEGSA (Construccions i Infraestructures Educatives de la Generalitat), en les actuacions referides en la clàusula segona del present conveni Bilateral es de 77.778.943 euros.
La inversió pròpia a realitzar per la Conselleria de Cultura, Educació i Esport anirà a càrrec dels programes de la Direcció General d'Arxius i Innovació Tecnològica, la Direcció General d'Ensenyament i del pressupost de l'empresa pública CIEGSA (Construccions i Infraestructures Educatives de la Generalitat), creada per decret 122/2000, de 25 de juliol, de Govern Valencià.
La Generalitat realitzarà les inversions en els conceptes enumerats en la taula de l'apartat 3.2 de la present clàusula i prenent com a referència els percentatges reflectits en esta. No obstant això, esta distribució d'inversió presentada podrà ser modificada per acord de les parts sempre que s'assegure l'adequat compliment dels objectius marcats en el conveni marc de col·laboració, així com el valor objectiu definit per als indicadors de l'annex III del present conveni.
Les partides pressupostàries, per a l'exercici econòmic 2006 seran les següents:
Empresa Pública CIEGSA: 2.433.030 Euros
Conselleria de Cultura, Educació i Esport (1.466.222 Euros desglossats en les següents línies pressupostàries):
71.32.14.470.61.3: 459.600 Euros
90.02.31.363.35.0: 37.000 Euros
14.55.13.388.71.0: 626.442 Euros
16.39.88.143.41.9: 110.160 Euros
38.68.36.073.02.1: 233.020 Euros
Les partides pressupostàries, per a l'exercici econòmic 2007 seran les següents:
Empresa Pública CIEGSA: 2.749.995 Euros
Conselleria de Cultura, Educació i Esport (2.139.938 Euros desglossats en les següents línies pressupostàries):
35.83.81.899.14.3: 950.000 Euros
16.62.13.102.00.4: 156.000 Euros
34.05.22.997.87.1: 656.440 Euros
81.26.63.270.40.9: 121.176 Euros
12.29.56.287.37.7: 256.322 Euros
quantitats condicionades a l'exitència de crèdit adequat i suficient per a eixe exercici econòmic.
Les partides pressupostàries, per a l'exercici econòmic 2008 seran les següents:
Empresa Pública CIEGSA: 2.749.995 Euros
Conselleria de Cultura, Educació i Esport (2.210.687 Euros desglossats en les següents línies pressupostàries):
82.64.24.387.37.9: 950.000 Euros
52.84.87.708.24.1: 156.000 Euros
11.85.19.774.72.4: 689.440 Euros
46.42.62.360.26.7: 133.293 Euros
41.43.05.048.32.5: 281.954 Euros
quantitats condicionades a l'exitència de crèdit adequat i suficient per a eixe exercici econòmic
3.2. L'import que ha d'invertir Red.es en les actuacions referides en la clàusula segona del present conveni bilateral és de 31.305.915 euros.
La inversió de Red.es tindrà la distribució següent:Quarta. Determinació dels centres beneficiats per les actuacions del programa
La Generalitat i Red.es determinaran d'acord amb els principis d'objectivitat, transparència i no discriminació els criteris de selecció dels centres finançats amb fons públics que es beneficiaran de les actuacions objecte del present conveni bilateral.
La Generalitat, d'acord amb els criteris assenyalats, triarà els centres que resulten beneficiaris de les referides actuacions. La Generalitat comunicarà a Red.es en el si de la Comissió de Seguiment els centres beneficiaris. Esta selecció inclourà la totalitat dels centres de professors i de recursos i, quan es considere convenient, totes les escoles universitàries de formació del professorat de la Comunitat Valenciana.
Quinta. Drets i obligacions de les parts
Les parts firmants del present conveni bilateral es comprometen a realitzar totes les actuacions que siguen necessàries per a la total execució del present conveni bilateral.
Les parts hauran de facilitar-se tota la informació, assistència tècnica i col·laboració que es requerisca per a l'adequada execució de les actuacions que li corresponen.
En particular, les parts hauran de facilitar-se tota la informació i assistència tècnica necessària per a elaborar els corresponents plecs de clàusules jurídiques i de clàusules tècniques dels procediments d'adjudicació que es realitzen a fi de complir les obligacions assumides en el present conveni bilateral.
Sexta. Posada a disposició dels béns i servicis i transmissió de la propietat
6.1 Compliment de l'obligació d'inversió per la comunitat autònoma.
Als efectes del compliment de l'obligació d'inversió prevista en l'apartat 3.3, es computarà com a inversió realitzada per la Generalitat únicament l'import d'aquelles obligacions de contingut econòmic que complisquen els requisits següents:
a) Que es reconeguen a càrrec del seu pressupost o bé d'un organisme públic o d'una societat participada per la Generalitat.
b) Que tinguen per causa béns o servicis inclosos en el present conveni bilateral.
c) Que la data de reconeixement de l'obligació siga posterior a la data de la firma del present conveni bilateral.
La Generalitat justificarà la inversió realitzada per mitjà de certificat emés i firmat per les persones que assenyale la Comissió de Seguiment. La Generalitat emetrà els certificats amb la periodicitat que determine la Comissió de Seguiment.
La Comissió de Seguiment determinarà els instruments per a certificar el correcte compliment de les prestacions objecte del conveni.
No obstant això que s'ha assenyalat anteriorment, el certificat de les inversions arreplegades en els apartats 1 i 2 de la clàusula segona comprendrà l'import total de les obligacions de contingut econòmic reconegudes pels òrgans
competents encarregats de dur a terme les actuacions previstes en el present conveni bilateral, i s'acompanyarà d'una relació individualitzada d'estes obligacions, o bé dels documents comptables que les reflectisquen, en què ha de coincidir el total de la relació amb l'import del certificat firmat. En ambdós casos haurà de constar en la relació la data de reconeixement de l'obligació, la seua quantia, els béns o servicis que l'han generat, el número d'expedient que origina la dita obligació i l'òrgan que l'ha reconegut.
6.2 Garantia de compliment dels requisits tècnics
La Generalitat garantix a Red.es que els centres educatius que resulten beneficiaris de les actuacions complixen els requisits tècnics necessaris perquè els béns i servicis proporcionats per l'entitat resulten immediatament operatius.
6.3 Posada a disposició de béns i servicis
Red.es no invertirà un percentatge superior al 75% de la inversió prevista en l'apartat 3.2 de la clàusula tercera si la Generalitat no hi ha invertit almenys el 50% de la inversió prevista en l'apartat 3.3 de la dita clàusula.
En cap cas Red.es realitzarà la totalitat de la inversió prevista en l'apartat 3.2 sense que la Generalitat prèviament haja realitzat la totalitat de la inversió establida en l'apartat 3.3.
6.4 Transmissió de la propietat
La propietat de tot l'equipament subministrat per Red.es en compliment de l'obligació d'inversió prevista en l'apartat 3.2 s'entendrà transmesa a la Generalitat en el moment que els equips siguen posats a disposició dels centres beneficiaris o, si és el cas, en el moment que els equips siguen posats a disposició de la Generalitat en el lloc que esta assenyale a l'efecte.
En tot cas, l'equipament serà destinat als fins previstos en el present conveni bilateral de col·laboració.
6.5 Seguiment i execució de les actuacions d'inversió
La Comissió de Seguiment acordarà els instruments destinats a acreditar l'efectiva prestació de les actuacions objecte del conveni de col·laboració.
La Generalitat realitzarà els mesuraments necessaris per al càlcul dels indicadors compresos en l'annex III del present conveni. Així mateix, la Generalitat prestarà a Red.es la col·laboració i informació necessàries per a la realització de les accions que es mamprenguen per a realitzar un exhaustiu seguiment de l'execució i impacte de les actuacions dutes a terme en execució del conveni bilateral, com ara enquestes, visites als centres beneficiaris, ferramentes d'avaluació i seguiment, etc.
Sèptima. Modificació del present conveni bilateral
Les parts es reserven el dret de modificar el contingut del present conveni bilateral, i en conseqüència les actuacions a realitzar, en el cas que això fóra necessari atenent al desenvolupament i efectiva execució del programa "Internet a l'Aula".
Octava. Naturalesa del present conveni bilateral
El present conveni bilateral és dels previstos en l'article 3.1.d) del text refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny.
Novena. Vigència del present conveni bilateral
El present conveni bilateral produirà efecte des del moment de la firma i tindrà vigència fins al 31 de desembre de 2008, podent prorrogar-se de forma expressa a partir d'eixe moment per períodes anuals successius si no hagueren conclòs les actuacions objecte del conveni.
Les possibles prorrogues hauran d'acordar-se amb anterioritat a l'expiració del període de vigència del període inicial, o si és el cas, de l'anterior pròrroga.
Desena. Comissió de seguiment del present conveni bilateral
S'establix una Comissió de Seguiment del present conveni bilateral constituïda per dos representants de la Generalitat i dos representants de Red.es.
La presidència de la Comissió de Seguiment tindrà caràcter rotatori. Correspondrà a Red.es designar el secretari, que actuarà amb veu però sense vot.
Addicionalment a les funcions previstes en el present conveni bilateral, la Comissió de Seguiment resoldrà els problemes d'interpretació i compliment que es deriven del conveni, així com podrà modificar les actuacions previstes, previ consentiment de les parts i sempre que no suposen una alteració substancial de l'objecte del present conveni bilateral.
La Comissió de Seguiment es reunirà com a mínim dos vegades a l'any i sempre que ho sol·licite algun dels membres que la componen.
I com a prova de conformitat, les parts firmen el present conveni bilateral, en dos exemplars i a un sol efecte, en el lloc i la data damunt indicats.
Per la Generalitat
Alejandro Font de Mora Turón
Per Red.es
Francisco Ros Perán
ANNEX I
PUNT DE PARTIDA
Este annex ha de descriure la situació en què es troba la "societat de la informació" en l'àmbit educatiu de la Comunitat quant a dades generals, equipament dels centres, servicis de suport i manteniment de les infraestructures, connectivitat, disponibilitat de materials didàctics i nivell de formació dels docents.
Les dades que han d'aparéixer en este annex, queden subjectes al compromís de ser completades per la Conselleria de Cultura, Educació i Esport en la primera Comissió de Seguiment.
En l'annex es proporcionaran:
a) Dades generals de l'entorn educatiu de la Comunitat desagregats per nivell educatiu i titularitat (públic/ privat concertat)ANNEX II
SOLUCIÓ PROPOSADA
La Comunitat disposa d'una estratègia per a portar la "societat de la informació" a l'entorn educatiu. Per a impulsar esta estratègia Red.es, tenint en compte les recomanacions dels grups tècnics multilaterals creats a este efecte, proporcionarà un catàleg de solucions estàndards però al mateix temps flexibles que complementen els esforços de la Comunitat. Conjugant les iniciatives existents amb el suport de Red.es es definirà la solució més adequada. Este annex ha de descriure la dita solució.
Les dades que han d'aparéixer en este annex, queden subjectes al compromís de ser completades per la Conselleria de Cultura, Educació i Esport en la primera Comissió de Seguiment.
Per a això es dividirà la descripció en els punts següents:
- La infraestructura i el seu suport en les aules i en els centres de formació de docents (equipament, connectivitat?).
- Formació i suport metodològic a docents.
- Disposició a la comunitat educativa d'aplicacions i materials didàctics digitals.
- Seguiment i avaluació de les actuacions realitzades.
ANNEX III
SEGUIMENT DE LES ACTUACIONS
Este annex té com a objecte contribuir al seguiment de les actuacions contemplades, amb l'objectiu de tindre informació que permeta valorar l'abast i els beneficis socials aconseguits pel projecte.
Les dades que han d'aparéixer en este annex, queden subjectes al compromís de ser completades per la Conselleria de Cultura, Educació i Esport en la primera Comissió de Seguiment.
S'ha de proporcionar una sèrie d'indicadors bàsics en les diferents àrees d'actuació i s'ha de reflectir el seu valor objectiu abans de l'inici del projecte i a la finalització. Estos indicadors permeten tindre una ferramenta de seguiment de l'evolució del projecte.
La llista d'indicadors proposada a continuació, així com el valor objectiu fixat, podran ser modificats en Comissió de Seguiment en funció de la situació de partida i de la naturalesa de les actuacions finalment planificades d'acord al pressupost disponible.